tomron87/hebrew-wikipedia-sentences-corpus huggingface dataset:
סכומם הפיזיקלי של כל המדדים הללו מאפשרים לקבוע מדד לעומד ההידראולי של הזורם ומאפשרים לנבא בעזרת חישוב את כיוון זרימתו, שכן זורם יזרום תמיד מעומד הידראולי גבוה לעומד הידראולי נמוך (כדי לפצות על הפסדים בזרימה).
עומד הידראולי יכול להיות מחושב לפי הנוסחה הנובעת ממשוואת ברנולי:
H - העומד ההידראולי הכולל ביחידות של גובה [למשל, מטר מים].
z - גובה הזורם ביחס למשטח כלשהו [למשל, מטר מים].
כלומר, שווה ללחץ חלקי צפיפות הנוזל כפול תאוצת הכובד ולכן יכול להימדד ביחידות של גובה (למשל, מטר מים).
- עומד קינטי, הנובע מהאנרגיה הקינטית של הזורם
לדוגמה: מכל מים בגובה 10 מטרים, הפתוח לאטמוספירה.
כאשר מתרחש מצב סטטי ללא זרימה במכל, גובה המים בנקודה הגבוהה ביותר במכל הוא 10 מטרים (), אך הלחץ בה שווה ללחץ האטמוספירי, ולכן ולכן גם .
הזורם נייח ולכן גם העומד הקינטי הוא אפס, ומכאן: .
בנקודה הנמוכה ביותר במכל הגובה הוא , אך לחץ המים בה שווה לעשרה מטרים של מים הלוחצים על הנקודה () ומכאן: .
ולכן העומד ההידראולי במעלה המכל שווה לעומד ההידראולי בתחתית המכל () ולא מתרחשת זרימת מים בין שתי הנקודות.
אולם אם יפתח נקב בתחתית המכל, הלחץ בנקב הוא אפס (אטמוספירי) וכל העומד יהפוך לעומד קינטי (מהירות) לפי עקרון טוריצ'לי ולכן מהירות הזורם היוצא מהנקב תהיה .
עומאר סי הוא שחקן ובדרן צרפתי.
הוא מוכר בעיקר בעקבות עומאר ופרד: המופע שהוא העלה יחד עם פדריק טסטו (Frédéric Testot) ובעקבות תפקידו בסרט "מחוברים לחיים", שעליו זכה במספר פרסים, בהם פרס סזאר (כשהוא השחקן השחור הראשון שזוכה בפרס זה).
עומאר נולד בפרברי פריז (טראפ, איל-דה-פראנס) שבצרפת למשפחה מוסלמית.
אמו מאוריטנית, ואביו סנגלי ממוצא פולי (Fula people).
הוא נחשף לתודעת הציבור בשנת 1996 ברדיו נובה שם פגש לראשונה את פרדריק טסטו.
לאחר מכן עבר לערוץ Canal+ שם הגיש יחד עם ג'מאל דבוז תוכנית על קולנוע, ובהמשך עבר להנחות שעשועון.
לאחר תפקידים אלו עבר סי להופיע כסטנדאפיסט במספר מופעים: Je ne fais pas mon âge (אני צעיר מגילי), Service après-vente des émissions (שירות מכירות לתוכניות טלוויזיה) ו-Omar et Fred : le spectacle (עומאר ופרד: המופע).
משנת 2005 המופע Service après-vente des émissions עובד לטלוויזיה והפך לתוכניות מערכונים ברשת "קנאל פלוס".
משנת 2000 השתתף במספר סרטים, אולם רק בשנת 2011 הפך לאחד מכוכבי הקולנוע הצרפתי לאחר תפקידו בסרט "מחוברים לחיים", שזכה להצלחה רבה, וצפו בו מעל 19 מיליון צופים ברחבי העולם.
סרט זה היה המצליח ביותר בצרפת בשנת 2011. על תפקידו בסרט זכה בפרס גלובוס הקריסטל, בפרס השחקן הטוב ביותר בפסטיבל הסרטים הבינלאומי בטוקיו ובפרס סזאר לשחקן הטוב ביותר בשנת 2012, שבו גבר על ז'אן דוז'רדן שזכה באותה שנה בפרס אוסקר לשחקן הטוב ביותר ובפרס לומייר.
ב-2014 גילם את בישופ בסרט "אקס-מן: העתיד שהיה" וב-2015 שיחק ב"עולם היורה" בתור בארי, חברו של אוון גריידי (כריס פראט) ושותפו באימון הוולוצירפטורים וב-2016 שיחק בסרט המתח של רון הווארד, "התופת".
בינואר 2021 הופיע בסדרה "לופן", המהווה מחווה לארסן לופן, דמות משמעותית בתרבות הצרפתית.
ב-2022 הופיע שנית בדמותו של בארי בסרט "עולם היורה: עולם חדש".
ב-2025 הצטרף כשותף בבעלות על קבוצת הכדורסל פריז.
ב-5 ביולי 2007 התחתן עם הלן, והם גרים עם חמשת ילדיהם בלה טראמבלה-סור-מולדר שבאיל-דה-פראנס.
פרס השחקן הטוב ביותר (במשותף עם פרונסואה קלוזה) בפסטיבל הסרטים הבינלאומי בטוקיו (2011)
פרס לומייר לשחקן הטוב ביותר (2012)
גלובוס הקריסטל לשחקן הטוב ביותר (2012)
כוכב הזהב של הקולנוע הצרפתי
פרס סזאר לשחקן הטוב ביותר (2012)
עומאר פאשה היה קצין בכיר בצבא העות'מאני בדרגת מושיר אשר כיהן כמושל בוסניה ובהמשך השתתף במלחמת קרים.
עומאר פאשה נולד ביאניה גורה אשר באזור קרואטיה כמיכאילו לאטאס.
אביו שירת כקצין בצבא האימפריה האוסטרית ומיכאילו התגייס אף הוא לשורות הצבא.
ב-1823, לאחר שהואשם במעילה נמלט לאזור בוסניה אשר בשליטת העות'מאנים ובהמשך, התאסלם ושינה את שמו לעומאר לוטפי.
הוא התגייס לצבא העות'מאני, הוצב באזור בולגריה ובהמשך השתתף בדיכוי המרד בלבנון ובכורדיסטן.
ב-1848 מונה למפקד הכוחות העות'מאניים בוולאכיה ובמולדאביה.
ב-1850 מונה למושל בוסניה ובהמשך מונטנגרו.
הוא גילה יחס נוקשה כלפי האוכלוסייה ודיכא כל ניסיון התקוממות.
עם זאת, יחסו כלפי האוכלוסייה היהודית היה סובלני יחסית והוא אישר ליהודי סרייבו להתיישב בכל חלקי העיר.
עומאר פאשה פיקד בהצלחה על כוחות עות'מאניים במהלך מלחמת קרים ובהמשך מונה למושל בגדאד.
ב-1861, פיקד על הכוחות העות'מאניים במהלך העימות עם נסיכות מונטנגרו.
ב-1864 הועלה לדרגת מושיר ופיקד על חיל מצב שהוצב במונאסטיר.
במסגרת זו פיקד על דיכוי מרד בכרתים.
ב-1868, מונה לתקופה קצרה לתפקיד שר המלחמה העות'מאני.
עומאר לוטפי פאשה הלך לעולמו ב-1871 בקונסטנטינופול והוא בן 64 שנים.
עומאר אל-קטאן (מערבית: عمر القطان; נולד ב-4 במאי 1964) הוא פילנתרופ ואיש קולנוע ממוצא פלסטיני, המתגורר בבריטניה.
אל-קטאן נולד בביירות, למשפחה ממוצא פלסטיני.
אביו, עבד אל-מוחסן אל-קטאן, נולד ביפו, ובעקבות מלחמת העצמאות ברח לביירות, ולאחר מכן עבר לכווית, שם עבד כמורה, ולאחר מכן נכנס לעסקי הבניה, שם עשה הון רב.
אמו, לילה, נולדה בטולכרם, ופגשה את עבד בכווית, שם התחתנו.
משפחתו עברה לביירות בשנת 1964, אולם עם פרוץ מלחמת האזרחים בלבנון ב-1975 נשלח עומאר לאנגליה.
לאחר שסיים את לימודיו ב-1982, נסע לקהיר שם למד ערבית, ספרות איסלמית והיסטוריה במשך מספר חודשים.
לאחר מכן המשיך ללימודי תואר בספרות אנגלית באוניברסיטת אוקספורד באנגליה, וללימודי קולנוע ב-Institut National Supérieur des Arts du Spectacles שבבריסל.
סרטו הראשון Dreams & Silence עסק באסלאם הפוליטי, וזכה בשנת 1991 בפרס לסרט הדוקומנטרי הטוב ביותר בתחרות בפסטיבל אידפא באמסטרדם.
בשנת 1994 הפיק את סרטו של מישל ח'לייפי, "אגדת שלושת היהלומים", אשר זכה להצלחה רבה.
בשנים 2000–2001 שימש אחד הבמאים של הסדרה הדוקומנטרית Muhammad: Legacy of a Prophet, אשר עסקה בחיו של הנביא מוחמד, ושודרה ברשת PBS.
בשנת 2008 ייסד את "The Mosaic Rooms" בלונדון, המשמש כחלל תצוגה לתרבות ואמנות ערבית.
משנת 2013 הוא משמש כיושב ראש פסטיבל שובאכ לתרבות ערבית בת-זמננו בלונדון.
הוא משמש כיושב ראש מוזיאון פלסטין שנבנה בביר זית.
הוא משמש כדירקטור בחברה המשפחתית, Al-Hani Construction and Trading Company שבסיסה בכווית.
שייח' עֹמַר עבד א-רַחְמַאן היה מנהיג מוסלמי מצרי עיוור, שהיה ידוע בכינויו השיח' העיוור.
היה בעל תואר דוקטור מאוניברסיטת אל-אזהר שבמצרים.
החל משנת 1996 ועד מותו ריצה מאסר עולם במרכז הכליאה בטנר שבצפון קרוליינה, ארצות הברית, לאחר שהורשע במעורבות בפיצוץ מכונית התופת בבנייני התאומים, שבו נהרגו שישה ונפצעו יותר מאלף בני אדם.
א-רחמאן נולד בשנת 1938 במחוז אַ-דַּקַהְלִיַּה, צפונית-מזרחית לקהיר.
הוא איבד את מאור עיניו בגיל צעיר בשל מחלת סוכרת נעורים.
כילד פיתח עניין בכתביהם של התאולוג והפרשן האסלאמי אבן תיימיה ושל הוגה הדעות מתנועת האחים המוסלמים סיד קוטב, והחל ללמוד קוראן באמצעות כתב ברייל.
לאחר השלמת לימודיו וקבלת הדוקטורט בתפסיר מאוניברסיטת אל-אזהר שבמצרים, נכלא על ידי הממשלה המצרית והואשם בהיותו אויב המשטר.
א-רחמאן הפך לאחד מאנשי הדת המוסלמים הבולטים ומהדוברים הקיצוניים ביותר בכל הנוגע לתהליך החילון של מצרים, נגדו יצא נחרצות.
בשנת 1970 החל א-רחמאן בפיתוח קשרים עם שניים מהארגונים המיליטנטיים ביותר של מצרים, הג'יהאד האסלאמי המצרי ואגודת אל-ג'מאעה אל-אסלאמיה ("הקבוצה האסלאמית").
במהלך שנות ה-80 התמנה א-רחמאן למנהיגה של הקבוצה האסלאמית.
עם זאת הוא שמר על קשרים עם גורמים בג'יהאד האסלאמי, אשר באותה העת הונהגה על ידי איימן א-זוואהירי, לימים מנהיג ארגון אל-קאעידה.
א-רחמאן שהה שלוש שנים במעצר בכלא מצרי, בעת שהמתין לסיום משפטו באשמת הוצאת פסק הלכה שהתיר את ההתנקשות בחייו של נשיא מצרים אנואר סאדאת באוקטובר 1981, על ידי הג'יהאד האסלאמי המצרי.
על אף זיכויו במשפט מקשירת קשר לרצח סאדאת, גורש א-רחמאן ממצרים לאחר סיום המשפט.
באמצע שנות ה-80, עבר לאפגניסטן ויצר קשר עם מרצהו לשעבר עבדאללה עזאם, מבכירי האחים המוסלמים ומייסד ארגון אל-קאעידה.
א-רחמאן רקם קשרים עם אוסאמה בן לאדן, אותו פגש לראשונה במהלך מלחמת אפגניסטן עם ברית המועצות.
ביולי 1990, טס א-רחמאן לניו יורק, דרך ערב הסעודית, פקיסטן וסודאן והחל לקחת חלק פעיל בניהול התשתית הפיננסית והארגונית של אל-קאעידה בארצות הברית.
בטרם נסיעתו, קיבל א-רחמאן ויזת תייר משגרירות ארצות הברית בח'רטום בירת סודאן וזאת על אף העובדה כי שמו נכלל ברשימת המעקב אחרי טרוריסטים של מחלקת המדינה של ארצות הברית.
ב-17 בנובמבר, ביטלה מחלקת המדינה האמריקנית את אשרת התייר שלו.
למרות זאת, באפריל 1991, השיג א-רחמאן גרין קארד ממשרד ההגירה בניוארק שבמדינת ניו ג'רזי.
באוגוסט 1991, לאחר שהייה של מספר חודשים בחו"ל, ניסה א-רחמאן לשוב אל ארצות הברית.
לאחר שבביקורת הדרכונים בשדה התעופה התגלה כי הוא נכלל ברשימת מעקב הטרור, החלו גורמים רשמיים בארצות הברית בהליך לביטול מעמד תושב הקבע אותו קיבל.
בשל העובדה כי היה זכאי לערער על ההחלטה לשלילת מעמדו, נאלץ הממשל האמריקאי לאפשר לו להיכנס למדינה.
עם זאת, ב-6 במרץ 1992, נדחה ערעורו של א-רחמאן ונשלל מעמד תושב הקבע שלו.
א-רחמאן הגיש בקשה לשלטונות האמריקאיים לשם קבלת מקלט פוליטי.
הדיון בבקשתו התקיים ב-20 בינואר 1993.
על אף תמיכתה של ארצות הברית במאבקם של המוג'אהדין באפגניסטן, התבטא א-רחמאן בחריפות כנגד ארצות הברית, וכנגד ישראל ויהודים.
הוא הוציא פסק הלכה המתיר לשדוד בנקים ולהרוג יהודים בארצות הברית.
במסגרת אחת מדרשותיו במסגד, כינה את האמריקאים "צאצאי קופים וחזירים שניזונים משולחנות האוכל של הציונים, הקומוניסטים והקולוניאליסטים".
בשנת 1993, אירעו פיגועי טרור רבים במצרים אשר גרמו ללמעלה מ-1100 הרוגים ופצועים (בהשוואה לכ-322 הרוגים בשנה שלפני).
חקירת האירועים הביאה למסקנה כי הארגון שעומד מאוחרי פיגועי הטרור הוא אל-ג'מאעה אל-אסלאמיה, הקבוצה האיסלאמית בהנהגתו של א-רחמאן.
בתקופה שקדמה לפיגועים, נהג א-רחמאן לשאת את דרשותיו הדתיות בברוקלין, להקליטן ולהפיצן ברחבי מצרים.
במסגרת הקלטות אלו הטיף להרג של כופרים, לביצוע פעולות להדחת נשיא מצרים חוסני מובארכ ולהפיכת מצרים למדינת הלכה מוסלמית.
ההתארגנות לפיגוע במגדלי התאומים (1993)
תכנון הפיגוע במגדלי התאומים החל כבר בשנת 1991, על ידי רמזי יוסף, כוויתי ממוצא פקיסטני, אשר קיבל עצות מדודו חאלד שיח' מוחמד, בכיר בארגון אל-קאעידה (נחשב למוח שמאחורי פיגועי 11 בספטמבר).
על פי עדות אחד השותפים לפיגוע, כוונת המפגעים הייתה לפגוע ביהודים, ובתחילה הם חיפשו יעדים לפיגוע בשכונות יהודיות בברוקלין, אולם בהמשך החליט יוסוף לפגוע במגדלי התאומים בהם עבדו יהודים רבים.
יוסוף נכנס למדינה עם דרכון עיראקי מזויף, ובנמל התעופה קנדי בניו יורק טען כי הוא נמלט מסדאם חוסיין וביקש מקלט.
שם הוא פגש את א-רחמאן, אשר הטיף במסגד בעיר.
לאחר שא-רחמאן, שהיה אחראי על גיוס המחבלים לפיגוע, הציג את יוסוף לאנשים שהיו אמורים לסייע לו, יוסוף החל להרכיב את מטען החבלה שישמש אותו בפיגוע.
ב-26 בפברואר 1993, הסיע יוסוף את מכוניתו (אשר בתוכה הוטמן מטען החבלה) לחניון התת-קרקעי שמתחת למגדל 1. הוא החנה את המכונית והפעיל את פתיל ההשהייה.
כעבור 12 דקות התפוצצה המכונית וגרמה ל-6 הרוגים ו-1040 פצועים, בעיקר משאיפת העשן שהגיע עד לקומה ה-93 בבניינים.
בעקבות הפיגוע, החלה הבולשת הפדרלית לעקוב אחר א-רחמאן וחסידיו באופן הדוק יותר.
הארגון גייס קצין לשעבר בצבא המצרי בשם עימאד סאלם, שהצליח להפוך לעוזר אישי ושומר ראשו של השייח.
במסגרת עבודתו החשאית הצליח להקליט את א-רחמאן במסגדים באזור ניו יורק וניו ג'רזי מורה על רצח אמריקאים.
בנוסף סייע סאלם לחשוף תוכנית אליה היה קשור השייח להטמנת חמישה מטענים בנקודות שונות בניו יורק, תוך כוונה לפוצץ את בניין המזכירות של האומות המאוחדות, את מנהרות לינקולן והולנד, את גשר ג'ורג' וושינגטון ובניין נוסף של הבולשת הפדרלית.
א-רחמאן נעצר ב-24 ביוני 1993, יחד עם תשעה מחסידיו.
ב-1 באוקטובר 1995, הורשע בקשירת קשר חתרנית, במעורבותו בפיגוע בבנייני התאומים, ובתכנון מספר פיגועים באזור העיר ניו יורק.
כמו כן נמצא השייח אשם בתכנון התנקשויות בחיי אנשי ציבור, כולל נשיא מצרים חוסני מובארכ.
בשנת 1996 נידון א-רחמאן למאסר עולם, אותו ריצה במרכז הרפואי הפדרלי בטנר שבצפון קרוליינה, עד למותו.
ב-9 באפריל 2002 הואשמו 4 אנשים מצוות ההגנה של א-רחמאן כולל עורכת הדין לין סטיוארט, כי שיתפו פעולה עם השייח.
במסגרת הקשר שנוצר, הצליח השייח לפרסם מתאו פסק הלכה שהורה למאמינים מוסלמים "לשפוך את דמם של ישראלים ויהודים בכל מקום".
מכתב האישום שהוגש עלה כי הארבעה העבירו הודעות לשייח וקיבלו ממנו מסרים במטרה להפיצם בקרב חסידיו.
בנאום שנשא בכיכר א-תחריר נשיא מצרים מוחמד מורסי ב-30 ביוני 2012, יום לפני השבעתו, הביע את רצונו לשחרורו של א-רחמאן, יחד אסירים מצרים נוספים.
מאוחר יותר, הבהיר דובר ארגון האחים המוסלמים במצרים, כי כוונתו של מורסי הייתה להסגיר את א-רחמאן על מנת שירצה את מאסרו במצרים ולא לשחררו ממאסר וזאת מטעמים הומניטריים בשל מצבו הבריאותי הלקוי של השייח.
במהלך שנת 2013 דחה ממשל ברק אובמה את בקשת מורסי.
בפברואר 2013, העריך מודיע של הבולשת הפדרלית כי שחרורו של א-רחמאן אינו עומד על הפרק וזאת בשל מסוכנותו הרבה.
מאשתו הראשונה איישה חסן גאודה נולדו לו 7 ילדים.
מאשתו השנייה איישה זודי, נולדו לו 3 ילדים נוספים.
זמן קצר לפני שהגיע לניו יורק, בשנת 1990, שלח השייח את שניים מבניו, אחמד ומוחמד, לאפגניסטן.
הם התגייסו לכוחות הטליבאן ונטלו חלק בלחימה כנגד הצבא האמריקאי במדינה.
אחמד נעצר בשנת 2001 בעיר קאבול שבאפגניסטן על ידי כוחות מהברית הצפונית.
מוחמד נעצר בפקיסטן בשנת 2003 ואחר כך גורש למצרים ושוחרר בשנת 2010. בן נוסף של השייח, אסד, נהרג בשנת 2011 בהתקפה של מזל"ט אמריקאי בעיר קאבול שבאפגניסטן.
בהתקפה נהרג גם מוחמד עאטף, סגנו של הטרוריסט אוסאמה בן לאדן.
עומאר מקלאוד הוא אתלט ג'מייקני, האלוף האולימפי (ריו דה ז'ניירו 2016) ואלוף העולם (לונדון 2017) בריצת 110 מטר משוכות ואלוף העולם באולם (פורטלנד 2016) בריצת 60 מטר משוכות.
הוא האתלט היחיד שירד מ-10 שניות בריצת 100 מטר ומ-13 שניות בריצת 110 מטר משוכות.
במהלך לימודיו בתיכון שבר את שיא ג'מייקה לנוער בריצת 110 מטר משוכות ובריצת 400 מטר משוכות.
באליפות העולם באתלטיקה לנוער ב-2011 סיים רביעי בריצת 110 משוכות ושמיני בריצת 400 מטר משוכות.
ב-2013 החל ללמוד ולהתאמן באוניברסיטת ארקנסו בארצות הברית.
הוא זכה באליפות ה-NCAA בריצת 60 מטר משוכות בשנת 2014 ובשנת 2015, כשב-2015 ניצח בשיא ג'מייקה ושיא NCAA חדש של 7.45 שניות.
בהמשך השנה הפך למקצוען וחתם על הסכם חסות מסחרית עם חברת נייקי.
ביולי 2015 קבע בריצת 110 מטר משוכות שיא אישי חדש של 12.97 שניות.
חודש לאחר מכן, באליפות העולם, סיים שישי בריצת 110 משוכות בתוצאה של 13.18 שניות.
באליפות העולם באולם שנערכה בפורטלנד, זכה במדליית זהב בריצת 60 מטר משוכות בשיא אישי חדש של 7.41 שניות.
חודש לאחר מכן קבע שיא אישי של 9.99 שניות בריצת 100 מטר והפך לאתלט הראשון שירד מ-10 שניות בריצת 100 מטר ומ-13 שניות בריצת 110 מטר משוכות.
באולימפיאדת ריו שנערכה בחודש אוגוסט, זכה מקלאוד במדליית זהב בריצת 110 משוכות בתוצאה של 13.05 שניות, לפני אורלנדו אורטגה הספרדי (13.17 שניות) ודימיטרי באסקו הצרפתי (13.24 שניות)
בתחרות ליגת היהלום בבייג'ינג שנערכה במאי, סיים במקום הראשון בריצת 110 מטר משוכות בתוצאה של 13.09 שניות.
באותו חודש סיים במקום הראשון גם בתחרות ליגת היהלום ביוג'ין, בתוצאה של 13.01 שניות.
באליפות ג'מייקה שנערכה ביוני קבע בריצת 110 מטר משוכות שיא אישי חדש של 12.90 שניות, תוצאה המדרגת אותו חמישי בכל הזמנים.
באליפות העולם שנערכה בלונדון, זכה מקלאוד במדליית זהב בריצת 110 מטר משוכות בתוצאה של 13.04 שניות, לפני סרגיי שובנקוב הרוסי (13.14 שניות) ובאלאז' באג'י ההונגרי (13.28 שניות).
באליפות העולם באתלטיקה 2019 מעד במהלך ריצת הגמר וסיים במקום השמיני.
עומאר ג'אבר (נולד ב-30 בינואר 1992 בקהיר, מצרים) הוא כדורגלן מצרי המשחק בעמדת המגן ימני ולעיתים בעמדת הקשר בא-זמאלכ מליגת העל המצרית ובנבחרת מצרים.
ג'אבר שיחק במחלקת הנוער של א-זמאלכ מאז היותו בן חמש.
ביולי 2010 הוא זומן לראשונה לקבוצה הבוגרת.
לאחר שש שנים בא-זמאלכ, במאי 2016, נרכש ג'אבר על ידי בזל השווייצרית בחוזה לארבע שנים.
את הופעת הבכורה שלו ערך ב-24 ביולי 2016 בניצחון ביתי 0-3 על פ.צ.
ג'אבר שיחק בנבחרות הצעירות לגילאים עד גיל 20 ועד גיל 23 עד שהופיע לראשונה בנבחרת הבוגרת ב-2011.
עומאר אזקיאל בראון סוניגה (בספרדית: Omar Ezequiel Browne Zúñiga; נולד ב-3 במאי 1994) הוא כדורגלן פנמי המשחק בעמדת הקשר ההתקפי באסטודיאנטס דה מרידה.
בראון החל את הקריירה שלו בקבוצת פלאזה אמאדור מהליגה הבכירה בפנמה, וב-12 בינואר 2013 ערך את הופעת הבכורה שלו בקבוצה, בתיקו 2–2 נגד ריו אבאג'ו.
בקיץ חתם בספורטינג סן מיגליטו, וב-30 בספטמבר 2013 הבקיע את שער הבכורה שלו בקריירה, בניצחון 4–2 על צ'אפו.
בהמשך הקריירה בפנמה שיחק גם בצ'וריאו וחזר לקדנציה שנייה בפלאזה אמאדור, ובשנת 2017 חתם באינדפנדיינטה דה לה צ'וררה.
בשנת 2019 הושאל בראון למונטריאול אימפקט הקנדית מליגת ה-MLS, ולאחר מכן הושאל לסן קרלוס מליגת העל של קוסטה ריקה.
ב-28 ביולי 2020 הגיע בראון לישראל וחתם לארבע שנים בהפועל תל אביב.
ב-8 באוגוסט ערך את הופעת הבכורה שלו במועדון, במשחק מול מ.ס.
ב-13 בספטמבר ערך את הופעתו היחידה בליגת העל, גם כן במשחק מול מ.ס.
בסך הכל ערך חמש הופעות במדי הפועל תל אביב, כולן כמחליף, וב-22 בספטמבר שוחרר מהמועדון.
ב-17 באפריל 2018 ערך בראון את הופעת הבכורה שלו בנבחרת פנמה, בניצחון 1–0 על .
בראון השתתף עם הנבחרת בגביע הזהב 2019.
עומאר רודברג (בשוודית: Omar Rudberg; נולד ב-12 בנובמבר 1998) הוא זמר שוודי-ונצואלי.
נולד בוונצואלה ועבר לקונגסבקה עם אמו בגיל שש.
ב-2010 הוא השתתף בעונתה הרביעית של תוכנית הכישרונות "Talang" המשודרת ב-TV4. הוא היה חבר בלהקת הבנים FO&O בין השנים 2013–2017. בשנת 2017 השתתף בתחרות המלודיפסטיבלן של ה-SVT במסגרת הלהקה, והגיע לגמר עם השיר "Gotta Thing About You".
בספטמבר בשנת 2017 חברי הלהקה הודיעו על פירוקה, לכל הפחות באופן זמני.
עומאר התחיל את קריירת הסולו שלו בשנת 2018, עם הסינגל "Que Pasa", בהשתתפות הראפר השוודי למיקס, ואחריו "La Mesa" עם הראפר השוודי אליאס הורטיג.
מאוחר יותר התגלה שהוא ישתתף במלודיפסטיבלן 2019 עם השיר "Om om och om igen".
השיר לא העפיל לחצי הגמר, אך נכנס לרשימת 20 הלהיטים המובילים בשוודיה, בפעם הראשונה עבור רודברג.
בשנת 2021 גילם את דמותו של סימון בסדרת הדרמה של נטפליקס "דרך המלך".
שנהסדרה/סרטתפקידהערות2021דרך המלךסימוןסדרת טלוויזיה של נטפליקס2023אימה עטופהדנטהסרט אימה, יצא ב-2023
עומאר גאייה הוא כדורגלן גמביאני, המשחק בעמדת המגן השמאלי בנבחרת גמביה.
גאייה נולד באזור בנג'ול, עיר הבירה של גמביה שבאפריקה.
הוריו מתו כשהיה בן 11, והוא היגר לאירופה על מנת להתפרנס ככדורגלן.
ב-2017 הוא הצטרף לראשונה לקבוצת בוגרים, כשהשתלב ביובה סטאביה מהסרייה סִי, אך לא שיחק בה.
בעונת 2018/2019 הוא שיחק בוִויאַרֵגְ'יוֹ מהסרייה דִי, בה כבש שלושה שערים ב-28 משחקים.
לאחר מכן הוא עבר לנוֹלה, גם היא מהליגה האיטלקית הרביעית, בה שיחק עשרה משחקים ועזב את הקבוצה.
בינואר 2020 הוא הצטרף לקאיאני מהליגה השנייה בפינלנד, במדיה שיחק שלושה משחקי גביע ועזב.
לאחר חמישה חודשים ללא משחק פעיל, הוא הצטרף למילסאמי אורחיי מליגת העל המולדובית לקראת עונת 2020/2021, וסיים איתה במקום השלישי בטבלה.
במהלך העונה הוא שיחק 29 משחקים, כבש פעם אחת ובישל פעמיים.
ביולי 2021 הצטרף גאייה למכבי נתניה מליגת העל.
בתחילת אוגוסט 2021, במהלך משחק הכנה לעונה, קרע גאייה את הרצועה בברכו וגמר את העונה.
ב-5 ביוני 2021 ערך גאייה את הופעת הבכורה שלו בנבחרת גמביה, בניצחון 0–2 על נבחרת ניז'ר במשחק ידידות.
במשחק זה הוא נכנס כמחליף בדקה ה-89.
עומאר חאלד מוחמד מרמוש הוא כדורגלן מצרי המשחק במנצ'סטר סיטי מהפרמייר ליג בעמדת החלוץ ובנבחרת מצרים.
מרמוש החל לשחק בקבוצת הנוער של ואדי דגלה, וב-8 ביולי 2016 ערך את הופעת הבכורה שלו בליגת העל המצרית.
באוגוסט 2017 חתם בוולפסבורג, והחל לשחק בקבוצת המילואים של המועדון.
ב-26 במאי 2020 ערך את הופעת הבכורה שלו במדי הקבוצה הבוגרת בבונדסליגה, כשנכנס כמחליף בניצחון 4–1 על באייר לברקוזן.
ב-5 בינואר 2021 הושאל לזנקט פאולי מהבונדסליגה השנייה.
במדי הקבוצה כבש מרמוש שבעה שערים ובישל שלושה ב-21 משחקים.
הוא שב לוולפסבורג בתום העונה.
ב-30 באוגוסט 2021 הושאל לשטוטגרט עד לתום העונה.
הוא ערך את הופעת הבכורה שלו בקבוצה ב-12 בספטמבר בתיקו 1–1 נגד איינטרכט פרנקפורט, כשבדקה האחרונה של המשחק כבש את שער השוויון.
ב-15 במאי 2023, פורסם כי מרמוש יצטרף לאינטרכט פרנקפורט בהעברה חופשית לקראת עונת 2023/2024, וילבש את החולצה מספר 7.
ב-13 באוגוסט, כבש מרמוש את שערו הראשון עבור איינטרכט פרנקפורט בניצחון 7–0 על לוקומוטיב לייפציג בסיבוב הראשון של הגביע הגרמני .
ב-27 באוגוסט, כבש מרמוש את שער הבונדסליגה הראשון שלו עבור המועדון בתיקו 1-1 מול מיינץ 05. ב-21 בספטמבר, הוא כבש את שערו הראשון במסגרות האירופיות מפנדל בניצחון 2-1 על אברדין במהלך הליגה האירופית .
מרמוש כבש בעונת הבכורה 16 שערים ב-37 הופעות סך הכול בכל המסגרות.
הוא משך עניין בהעברה ממועדוני פרמייר ליג כמו ארסנל, ליברפול, ניוקאסל וטוטנהאם הודות לעונת הבכורה המפוארת שלו בפרנקפורט.
מרמוש כבש צמד בתיקו 3–3 של פרנקפורט מול בורוסיה דורטמונד ושער בניצחון 5–1 הגדול שלה מול באיירן מינכן.
עם 12 שערים בעונת 2023/2024, הפך מרמוש לכובש השערים האפריקאי השלישי בגובהו בבונדסליגה.
מרמוש הבקיע פנדל מכריע נגד ר.ב.
לייפציג ובכך עזר לקבוצתו להשוות את התוצאה ל-2–2 ולהעפיל לליגה האירופית 2024/2025.
מרמוש תרם 6 שערים ו-3 בישולים בספטמבר, מה שסייע לו לזכות אותו בתואר שחקן החודש בבונדסליגה.
במהלך אותו חודש, הוא כבש צמד בניצחון 2–1 נגד קבוצתו לשעבר וולפסבורג, וסיפק שערים מכריעים במשחקים מול בורוסיה מנשנגלדבאך והולשטיין קיל, ועקף את הארי קיין כמלך השערים של הליגה בתקופה זו.
בליגה האירופית, מרמוש תרם תרומה משמעותית, כולל פנדל מול בשיקטאש ושער בבעיטה חופשית נגד סלביה פראג.
יכולתו של מרמוש לכבוש מכדורים חופשיים הודגשה בשלושה שערי בעיטה חופשית רצופים בנובמבר.
מרמוש השלים את המחצית הראשונה של עונת הבונדסליגה 2024–25 כמלך הבישולים וסגן מלך השערים של הליגה באותה העת, אחרי הארי קיין, עם 15 שערים, ושבר את השיא הקודם של המועדון שלו במחצית הראשונה של העונה שנקבע על ידי תאופניס גקאס בעונת 2010/2011.
ב-23 בינואר 2025, מועדון הפרמייר ליג מנצ'סטר סיטי הודיע על החתמתו של מרמוש על חוזה לארבע שנים וחצי תמורת סכום רכישה של 75 מיליון פאונד.
הוא ערך את הופעת הבכורה שלו במועדון ב-25 בינואר בניצחון הביתי 3-1 מול צ'לסי בליגה.
ב-12 בפברואר הוא ערך את הופעת הבכורה שלו בליגת האלופות כשעלה מהספסל בדקה ה-84 בהפסד 3-2 לריאל מדריד.
ב-15 בפברואר, הוא הבקיע את שלושת השערים הראשונים שלו עבור סיטי בניצחון 4-0 בליגה על ניוקאסל יונייטד, ובכך כבש את השלושער הראשון שלו בקריירת הבוגרים.
למרות שהוא בעל דרכון קנדי, בחר מרמוש לשחק בנבחרות הצעירות של מצרים.
ב-8 באוקטובר 2021 ערך את הופעת הבכורה שלו בנבחרת הבוגרת, וכבש את השער היחיד בניצחון 1–0 על .
עומארי גלאזגו הוא כדורגלן גיאני המשחק בעמדת הקשר בלודון יונייטד ובנבחרת גיאנה.
ב-24 במרץ 2022 חתם גלאזגו בשיקגו פייר II, קבוצת המילואים של שיקגו פייר.
ב-30 במרץ 2021 ערך גלאזגו את הופעת הבכורה שלו בנבחרת גיאנה, בניצחון 4-0 על נבחרת בהאמה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.
עומאר אפולוניו ולסקו , הידוע בשם הבמה עומאר אפולו (Omar Apollo), הוא זמר-יוצר אמריקאי.
עומאר אפולוניו ולסקו אפולו נולד וגדל בהובארט, אינדיאנה להורים מקסיקנים שהיגרו מגוודלחרה שבחליסקו, ולו שלושה אחים.
הוריו עבדו שניהם במספר עבודות כדי לפרנס את המשפחה.
בילדותו רקד בלט פולקלורי, וכן השתתף במקהלה בכנסייה הקתולית.
בגיל 12 הוריו קנו לו גיטרה, לבקשתו; עם זאת, היא הייתה גיטרה חשמלית ללא מגבר.
אפולו החליף אותה בבית עבוט בגיטרה אקוסטית, והתחיל ללמוד לנגן על ידי סרטוני קאברים ביוטיוב.
אפולו למד לנגן גם אצל דודו, והתאמן בנגינה בכנסייה.
בהמשך הקים להקה עם חבר בכנסייה, שפעלה לזמן קצר.
הוריו של אפולו עודדו אותו ללמוד בקולג'; עם זאת, הוא נשר שבועיים לאחר תחילת לימודיו כדי להתמקד בקריירה המוזיקלית שלו.
2017–2020: תחילת הקריירה ופריצת הדרך
בתחילת דרכו, אפולו פרסם את שיריו באופן עצמאי דרך פלטפורמת הסטרימינג סאונדקלאוד.
במהלך תקופה זו, הוא עבד בחנות של רשת המזון המהיר האמריקאית Jimmy John's ובחנות של Guitar Center , רשת למכירת כלי נגינה, וגר בעליית גג.
בשנת 2017 העלה לספוטיפיי את שירו "Ugotme", לאחר שלווה מחברו 30 דולר עבור כך.
לאחר זמן קצר השיר הוכנס לפלייליסט "Fresh Finds" של ספוטיפיי, וזכה לכ-20,000 השמעות ביום.
כשנה לאחר מכן, השיר הגיע ליותר מ-15 מיליון השמעות.
ב-2018 הוציא אפולו את המיני-אלבום הראשון שלו, Stereo, שהתקבל באהדה גם כן.
בין השנים 2018–2019 הוא ערך שני סיבובי הופעות, "Want Tour" ו-"Voyager Tour".
באפריל 2019, במהלך סיבוב ההופעות "Voyager Tour", שכלל 32 ימי הופעות, הוא הוציא לאור את המיני-אלבום השני שלו, Friends.
בהפקת המיני-אלבום השתתף המפיק ג'ון שאנקס מז'אנר הרוק, שעבד בעבר עם אמנים כדוגמת מישל בראנץ' ומליסה את'רידג'.
כמו כן, מנהלו של אפולו הוא בנו דילן שאנקס, אותו הכיר בטוויטר ביולי 2017, כאשר האחרון הזמין את אפולו להופעה באוניברסיטה בניו יורק.
מוקדם יותר באותה שנה חתם אפולו בחברת התקליטים AWAL , והופיע בפסטיבל South by Southwest כחלק ממופע ראווה.
בשנת 2019 הוא יצא לסיבוב ההופעות הראשון שלו באירופה, והופיע בלולהפלוזה ובטרופיקליה.
בסוף 2019 הוציא אפולו לאור את הסינגלים, "Frío" ו-"Hit Me Up", שניהם שיתופי פעולה עם המפיק המוזיקלי קני ביטס .
באפריל 2020 הוציא אפולו את הסינגל "Imagine U", שיתוף פעולה נוסף עם ביטס.
ב-7 באוגוסט 2020, הוציא אפולו לאור את הסינגל המוביל "Stayback" מתוך מיקסטייפ הבכורה שלו.
ב-10 בספטמבר הוציא את הסינגל השני "Kamikaze".
ב-25 בספטמבר השתתף אפולו באלבומו השני של זמר ה-R&B אלטרנטיבי היפני ג'וג'י, Nectar, בשיר "High Hopes".
בהמשך הוציא אפולו שני סינגלים נוספים "" ו-"Want U Around" (בהשתתפות רואל) לפני יציאת המיקסטייפ הראשון שלו, Apolonio, ב-16 באוקטובר 2020.
ב-2021 הופיע אפולו בשיר "Te olvidaste" של האמן הספרדי סי טנגנה , מתוך אלבומו El Madrileño.
השיר היה מועמד לשני פרסי גראמי לטיני בקטגוריית תקליט השנה והשיר הטוב ביותר בז'אנר האלטרנטיבי.
בטקס פרסי גראמי ה-65, אפולו היה מועמד לפרס תגלית השנה, מה שהייתה מועמדותו הראשונה לפרס זה.
בשנת 2021, הוציא אפולו לאור את הסינגל "Go Away", לצד וידאו קליפ והופעה חיה בתוכנית הלילה "The Tonight Show".
מאוחר יותר הוציא את הסינגל "Bad Life", בהשתתפות קאלי אוצ'יס, במה שהיה שיתוף הפעולה השני שלהם עד אז, בנוסף לשיר "Hey Boy" מהמיקסטייפ Apolonio.
בפברואר 2022 הוציא אפולו את הסינגל "Invincible" בהשתתפות דניאל סיזר והכריז על תאריך היציאה של אלבום הבכורה שלו.
בחודש שלאחר מכן הוא הוציא לאור את הסינגלים "Killing Me" ו-"Tamagotchi".
האחרון נכתב והופק על ידי הנפטונז.
עם יציאתו של "Tamagotchi", תוכנית המוזיקה "אפל מיוזיק: הבא" בחרה בעומר אפולו כאמן המומלץ שלה לאפריל 2022.
באפריל 2021 הוציא אפולו לאור את אלבום הבכורה שלו, Ivory , וכמו כן יצא לסיבוב הופעות תחת השם "Desvelado" כדי לקדם את האלבום.
האלבום זכה בעיקר לביקורות חיוביות ולשבחים על הצמיחה המוזיקלית של אפולו ועל ביצועיו הקוליים.
האלבום נכנס למצעד בילבורד 200, מה שהייתה כניסתו הראשונה אי פעם אליו.
כתוצאה מההצלחה הרבה של השיר, הוא נבחר להיות הסינגל הבא של האלבום ולאחר מכן נשלח לרדיו להיטים עכשוויים, ובכך היה לסינגל הרדיו הראשון שלו.
בנוסף לסיבובי ההופעות, אפולו הופיע גם בפסטיבלי המוזיקה קואצ'לה, Something In The Water ו-All Points East ב-2022.
בתחילת 2023 ליווה אפולו את הזמרת האמריקאית סיזה בסיבוב ההופעות שלה, SOS Tour.
בהמשך אותה שנה נודע כי אפולו יהיה השגריר הראשון של מותג הטיפוח הטבעוני Youth to the People שבבעלות חברת הקוסמטיקה לוריאל.
כמו כן, אפולו השתתף בקמפיין לקולקציית הסתיו/חורף לגברים של בית האופנה הספרדי .
בספטמבר באותה שנה הוענק לאפולו "פרס ההשראה" (Inspira Award) בטקס פרסי המורשת ההיספנית, הנערך על ידי .
באפריל 2024 יצא לאור את הסינגל "Spite", הראשון שפורסם מתוך אלבום האולפן השני של אפולו, God Said No .
בהמשך יצאו לאור מתוך האלבום הסינגלים "Dispose of Me" ב-16 במאי ו-"Less of You" ב-7 ביוני.
האלבום, בן 14 הרצועות, יצא לאור ב-28 ביוני 2024. הוא נכתב במשך שלושה חודשים בהם שהה אפולו בלונדון ב-2023, ושאב השראה מהמשוררים מרי אוליבר, ו.
האלבום הוקלט באולפני אבי רוד שבלונדון, והופק על ידי .
בכמה משיריו משתתפים, בין השאר, האמן הסודני-קנדי והשחקן האמריקאי פדרו פסקל.
האלבום קיבל את שמו בהשראת הערה שהשמיע בפני חברו על פרידה שעבר באותה תקופה, "נתתי לזה את כל עולמי, ואלוהים אמר 'לא'".
אפולו נכלל ברשימת "30 מתחת ל-30" של מגזין פורבס לשנת 2025.
המוזיקה של אפולו תוארה בעיקר כ-R&B עכשווי, R&B אלטרנטיבי ופופ, עם אלמנטים של נשמה, פאנק, היפ הופ, מוזיקה לטינית, טראפ, ובדרום פופ.
כשגדל, הוא היה מקשיב לשירי המוזיקאים האהובים על הוריו כמו פדרו אינפנטה , לוס פנצ'וס והביטלס.
השפעותיו כוללות מוזיקאים מגוונים כמו ניל יאנג, פול סיימון, ג'ון מאייר, פרינס, בוטסי קולינס , ריק ג'יימס ודה אינטרנט .
בריאיון למגזין בילבורד, אפולו ציין את האלבומים Perfect Angel של מיני ריפרטון, Whitney Houston של ויטני יוסטון, Nevermind של נירוונה, My Beautiful Dark Twisted Fantasy של קניה וסט ו-The Miseducation of Lauryn Hill של לורין היל, כהשראות לקריירה המוזיקלית שלו.
אפולו הוא הומוסקסואל, ומגדיר את עצמו גם כקוויר.
הוא הדף האשמות בקווירבייטינג שהופנו כלפיו, באומרו "זו לא בחירה, זה פשוט מי שאני.
[...] אני מודע לחלוטין לפריוויליגיה שיש לנו היום להיות מי שאנחנו ושעדיין תהיה לנו קריירה [...] אנשים חשבו שהייתי עושה קווירבייטינג עוד מוקדם יותר [בקריירה].
לא הייתי פתוח מאוד בנוגע למיניות שלי, אבל אנשים שמעו שמועות.
[...] היה לזה קשר משמעותי לעובדה שגדלתי באינדיאנה, שהיא מקום מאוד שמרני.
במשך כמה שנים הפסקתי להשתמש בכינויי גוף במוזיקה שלי, עד שפשוט הבנתי שאני לא יכול לתת לדעות של אחרים להשפיע על חיי ולהכתיב אותם.
בריאיון לרדיו NPR ב-2022 סיפר אפולו, "אני מרגיש כאילו בהתחלה ניסיתי להיות מסתורי וכל זה.
אבל עכשיו אני פשוט אומר – אני מאוד הומו, אז שיהיה.
שם פרטי האלבוםמיקומי שיאאוסטרליה ארצות הברית ארצות הברית Heat Ivory יצא לאור: 8 באפריל 2022
פורמט: הורדה דיגיטלית, סטרימינג, תקליטור, LP— 74 1God Said No יצא לאור: 28 ביוני 2024
פורמט: הורדה דיגיטלית, סטרימינג, תקליטור, LP, קלטת שמע1156—
שם פרטי האלבום מיקומי שיא ארצות הברית HeatApolonio יצא לאור: 16 באוקטובר 2020
פורמטים: הורדה דיגיטלית, סטרימינג, LP 12
שם פרטי האלבום מיקומי שיא ארצות הברית HeatStereo יצא לאור: 30 במאי 2018
פורמטים: הורדה דיגיטלית, סטרימינג — Friends יצא לאור: 10 באפריל 2019
פורמטים: הורדה דיגיטלית, סטרימינג 19Live at NPR's Tiny Desk יצא לאור: 28 באוקטובר 2022
פורמטים: הורדה דיגיטלית, סטרימינג —Live for Me יצא לאור: 6 באוקטובר 2023
פורמטים: הורדה דיגיטלית, סטרימינג, LP—הסימן "—" מציין שהאלבום לא יצא לאור או לא זכה להיכנס למצעד במדינה זו.
שם פרטי האלבוםIvory (Marfil) יצא לאור: 12 באוגוסט 2022
כותרת שָׁנָהאלבום "12:34" 2017Self "Day by Day"לא מתוך אלבום
שם שנה מיקומי שיא אלבום ארצות הברית רוק ספרד "High Hopes" 2020 31 — Nectar "Te Olvidaste" 2021 — 17El Madrileñoהסימן "—" מציין שהסינגל לא יצא לאור או לא זכה להיכנס למצעד במדינה זו.
שםשנה אומנים אחרים אלבום"Feel Good" 2017 קופאנוJust in Time for Love"Ipanema" 2019 עדיין וויזי, אלוג'איLately"Late Night Lovin'" דיטון כריס אנתוני, ג'ין דוסון, קורבין במסלולBO Y"Care" 2021 בני בלנקו "Still" 2022 קני ביטס Louie
עומארי ספלמן הוא כדורסלן ספרדי המשחק בעמדת הקלע בזניט סנקט פטרבורג.
הוא שיחק כדורסל במספר תיכונים, ולאחר מכן בחר לשחק בקבוצת הכדורסל של אוניברסיטת וילאנובה, עמה זכה ב-2018 באליפות ליגת המכללות.
הוא התמודד בדראפט 2018 ב-NBA, נבחר בבחירה ה-30 על ידי אטלנטה הוקס והיה לשחקן השלישי מווילאנובה שנבחר באותו דראפט (אחרי מיקל ברידג'ס ודונטה דיווינצ'נזו ולפני ג'יילן ברנסון).
ב-1 ביולי 2018 חתם על חוזה רוקי בקבוצה.
ב-30 בדצמבר 2018 נשלח לאירי בייהוקס, שלוחתהּ של ההוקס בליגת הפיתוח של ה-NBA.
הוא ערך את הופעת הבכורה שלו בליגה למחרת, בה קלע 28 נקודות ואסף 14 ריבאונדים.
ב־8 ביולי 2019 עבר בטרייד לגולדן סטייט ווריורס בתמורה לדמיאן ג'ונס ובחירת סיבוב שני בדראפט 2026. ב-6 בפברואר 2020 הועבר בטרייד למינסוטה טימברוולבס, יחד עם דיאנג'לו ראסל וג'ייקוב אוואנס, בתמורה לאנדרו ויגינס ושתי בחירות דראפט עתידיות.
לאחר שעבר בטרייד, ספלמן נשלח לאיווה וולבס, ולא שיחק בקבוצה הבכירה.
ב-8 במרץ 2020 הוא רשם טריפל דאבל של 18 נקודות, 14 ריבאונדים ו-12 אסיסטים בהפסד 112–115 לסנטה קרוז ווריורס.
ב-24 בנובמבר 2020 הועבר בטרייד לניו יורק ניקס בתמורה לאד דייוויס, ונחתך מהקבוצה ב-7 בינואר 2021, בלי ששיחק בה כלל.
ב-26 בינואר 2021 חתם באירי בייהוקס מליגת הפיתוח.
בקיץ 2021 הצטרף לסגל שיקגו בולס לטורניר ליגת הקיץ של ה-NBA.
ב-31 באוגוסט 2021 חתם באניאנג KGC מליגת העל הקוריאנית, ובעונת 2023 זכה עמה באליפות.
ביולי 2024 חתם בזניט סנקט פטרבורג הרוסית.
ב-18 באפריל 2023 נרשם כמתאזרח והצטרף לנבחרת לבנון בכדורסל לקראת טורניר מונדובאסקט 2023.
עומאר סאדיק מסבאח הוא כדורגלן ניגרי המשחק בעמדת החלוץ בולנסיה מהלה ליגה ובנבחרת ניגריה.
סאדיק התחיל לשחק כדורגל ברחובות עיר הולדתו קדונה.
ב-2013 הצטרף לאקדמיית הנוער של ספציה האיטלקית וכבר בעונתו הראשונה היה מלך השערים של הליגה לנוער עם 26 שערים.
ב-2015 הושאל לרומא וערך את הופעת הבכורה שלו בסרייה א'.
ב-2016 חתם סאדיק על חוזה קבוע ברומא, אבל הושאל מידית לבולוניה.
בעונת 2017/18 הושאל לטורינו ובעונה שלאחר מכן לנאק ברדה מהולנד.
ב-2018/19 הושאל לריינג'רס מליגת העל הסקוטית ולאחר מכן לפרוג'ה מהסרייה ב'.
בעונת 2019/20 הושאל סאדיק לפרטיזן בלגרד מליגת העל הסרבית והיה שחקן מפתח עם 20 שערי ליגה.
ב-2020 חתם באלמריה מהליגה הספרדית השנייה ובקיץ 2022 חתם בריאל סוסיאדד מלה ליגה.
בינואר 2025 הושאל סאדיק לולנסיה עד לסוף העונה.
בינואר 2026 חזר לולנסיה וחתם לשנתיים וחצי.
סאדיק שיחק בנבחרת האולימפית של ניגריה וזכה עמה במדליית ארד באולימפיאדת ריו 2016. הוא ערך את הופעת הבכורה שלו בנבחרת הבוגרת ב-2021.
עומאר ח'ריבין הוא כדורגלן סורי המשחק בעמדת הקיצוני באל-וחדה מליגת העל של איחוד האמירויות הערביות ובנבחרת סוריה.
ח'ריבין התחיל לשחק כדורגל בקבוצת הדורגל של אל-וחדה דמשק.
בקיץ חתם באל-קווה אל-ג'וויה מליגת העל העיראקית במדיה שיחק שנתיים.
ב-6 באוגוסט 2015 הושאל לאל-מינא העיראקית.
ב-19 ביוני 2017 חתם לארבע שנים באל-הילאל מליגת העל הסעודית תמורת 44 מיליון ריאל סעודי.
ב-10 באוגוסט הבקי את שער הבכורה שלו בקבוצה בניצחון 3-4 נגד א-תעאון.
ב-10 באוגוסט, עומר כבש את שערו הראשון מול אל-טאאוון בדקה ה-14, כשהוא מנצח 4–3. בעונתו הראשונה במועדון היה שערי ליגת האלופות האסיאתית עם 7 שערים ועזר לאל-הילאל להגיע לגמר המפעל בו הפסידה לאוראווה רד דיימונדס.
בסיום השנה נבחר לכדורגלן השנה באסיה והיה השחקן הסורי הראשון שעושה זאת.
בינואר הושאל לפירמידס מליגת העל המצרית.
בקיץ חזר לאל-הילאל עמה השתתף בגביע העולם למועדונים והיה לשחקן הסורי הראשון שעושה זאת.
בינואר חתם באל-וחדה מליגת העל של איחוד האמירויות הערביות.
בעונת הושאל לשבאב אל-אהלי עד לסיום העונה עמה זכה באליפות האמירויות.
ב-20 בנובמבר 2012 ח'ריבין ערך את הופעת הבכורה שלו בנבחרת סוריה בהפסד 2-1 ל.
ב-26 במרץ 2013 הבקיע את שער הבכורה שלו בנבחרת בהפסד 2-1 ל.
בספטמבר ההתאחדות לכדורגל בסוריה הודיעה כי הושעה מהנבחרת בשל היעדרויות רבות.
כחודש לאחר מכן ח'ריבין חזר מאוחר לשחק במשחק נגד .
מלך השערים בליגת האלופות האסיאתית:
עומד אחרון הוא סרט פעולה אמריקאי משנת 2013 בבימויו של קים ג'י-וון ובכיכובו של ארנולד שוורצנגר.
הסרט עוקב אחר ריי אוונס (שוורצנגר), שריף בעיירה קטנה בגבול אריזונה-מקסיקו, שמוצא את עצמו עומד מול פושע מסוכן בשם גבריאל קורטז, שמצליח להימלט מה-FBI ומנסה לחצות את הגבול.
בעזרת צוות עוזריו הלא-מנוסים, השריף ריי מחליט להילחם ולעצור את קורטז בטרם יימלט.
זה היה תפקידו הראשי הראשון של ארנולד שוורצנגר לאחר כ-10 שנים מאז שכיכב בסרט "שליחות קטלנית 3: עלייתן של המכונות" ב-2003.
הצילומים התרחשו בבלן, ניו מקסיקו ונבאדה בסוף 2011. הסרט הוקרן בבכורה ב-14 בינואר 2013 בתיאטרון הסיני של גראומן ויצא לאקרנים ב-18 בינואר 2013 על ידי ליונסגייט סרטים, זכה לביקורות מעורבות של מבקרים והכניס 48.3 מיליון דולר ברחבי העולם מול תקציב של 45 מיליון דולר.
גבריאל קורטז, ראש קרטל סמים ידוע לשמצה, מצליח לברוח ממעצר ה-FBI במהלך מבצע מתוחכם ומתחיל לנסוע לכיוון גבול מקסיקו במהירות עצומה עם מכונית מהירה במיוחד.
הוא מתכנן לחצות את הגבול בעיירה הקטנה סומרטון, אך השריף ריי אוונס והצוות שלו הם המכשול האחרון שלו.
ריי, שמחפש דרך להחזיר לעצמו את הכבוד שאיבד במהלך שירותו, מחליט להילחם למרות הסיכויים הנמוכים ולעצור את קורטז ואת אנשיו.
ארנולד שוורצנגר בתפקיד ריי אוונס, השריף של עיירת הגבול הקטנה סומרטון ג'נקשן אשר הוא הגיבור הראשי בסרט.
פורסט ויטאקר בתפקיד סוכן ה-FBI ג'ון באניסטר
ג'וני נוקסוויל בתפקיד לואיס דינקום, אדם מקומי מוזר ואקסצנטרי אשר מסייע לריי וצוותו במאבק שלהם בכנופיה של קורטז.
רודריגו סנטורו בתפקיד סגן השריף פרנק מרטינס.
ג'יימי אלכסנדר בתפקיד השוטרת שרה טורנס.
לואיס גוזמן בתפקיד השוטר מייק פיגרולה.
אדוארדו נורייגה בתפקיד ברון הסמים גבריאל קורטז
פיטר סטורמר בתפקיד תומאס בורל
רודריגו סנטורו בתפקיד פרנק מרטינז
הסרט קיבל ביקורות מעורבות, עם שבחים על הופעתו של שוורצנגר ועל סצנות הפעולה, אך העלילה נחשבה לנוסחתית וקלישאתית.
ב-Rotten Tomatoes, הסרט קיבל ציון של 61%, וב-Metacritic, ציון של 54 מתוך 100.
עומאר ח'אלד שעבאן בוגיאל הוא כדורגלן לבנוני-גרמני המשחק בעמדת החלוץ בווימבלדון.
בוגיאל נולד בברלין לאב ממוצא לבנוני ולאם ממוצא פולני.
בגיל 11 עבר עם משפחתו למינכן והצטרף לקבוצת הילדים של מינכן 1860. כעבור 5 שנים עבר לאנגליה והצטרף לצ'יצ'סטר סיטי.
בהמשך הקריירה שיחק גם בבורגס היל טאון, בונגור רייס טאון ווורת'ינג.
במדי האחרונה כבש 45 שערים ב-103 משחקים.
בפברואר חתם בפורסט גרין רוברס והיה שותף לעליה של המועדון לפוטבול ליג השנייה.
ב-4 בינואר 2018 הושאל ברומלי מהליגה הלאומית.
בסיום העונה חתם בברומלי לשנתיים.
ב-3 ביוני 2019 חתם בסוטון יונייטד.
ב-26 באוקטובר כבש את שערו הראשון בליגה הלאומית עבור המועדון בהפסד 3-2 לאבספליט יונייטד.
ב-21 בדצמבר 2019 כבש שלושער בניצחון 1-3 נגד רקסהאם.
ב-1 ביוני 2023 חתם בווימבלדון.
ב-9 באוגוסט הבקיע את שער הבכורה שלו בקבוצה בניצחון 1-2 נגד קובנטרי סיטי.
בוגיאל היה רשאי לייצג את אנגליה, פולין ולבנון.
בשנת קיבל דרכון לבנוני שנתן לו את האפשרות לייצג את הנבחרת.
במאי זומן לראשונה לסגל הנבחרת לקראת המשחק נגד במסגרת מוקדמות גביע אסיה בכדורגל 2019. ב-9 בנובמבר של אותה שנה ערך את הופעת הבכורה שלו בנבחרת בניצחון 0-1 נגד .
ב-6 בספטמבר 2018 הבקיע את שער הבכורה שלו בנבחרת במשחק ידידות נגד .
עומאר פדריקו אָלְדֶרֵטֶה פרננדס (בספרדית: Omar Federico Alderete Fernández; נולד ב-26 בדצמבר 1996) הוא כדורגלן פרגוואי המשחק בעמדת הבלם בקבוצת סנדרלנד ובנבחרת פרגוואי.
אלדרטה משחק בעיקר כבלם, אך יכול גם לשחק כמגן שמאלי.
אלדרטה החל את הקריירה שלו בקבוצת סרו פורטניו, ושיחק בקבוצת הנוער שלה בגביע ליברטדורס עד גיל 20 בשנת 2016. מספר חודשים לאחר מכן, במאי 2016, ערך אלדרטה את הופעת הבכורה שלו בקבוצה הבוגרת בהפסד בליגת העל הפרגוואית לרוביו ניו.
ב-31 ביולי, בהופעתו השלישית בליגה, הוא כבש את שערו הראשון בניצחון חוץ נגד גוארני.
באוגוסט 2017, הצטרף אלדרטה לחימנסיה לה פלאטה מליגת העל הארגנטינאית בהשאלה.
הופעתו הראשונה בקבוצה הייתה בתיקו 4–4 עם דפנסה וחוסטיסיה ב-26 באוגוסט.
לאחר שער אחד ב-22 משחקים בגימנסיה לה פלאטה, עבר אלדרטה להורקאן.
ב-4 ביוני 2019, עבר אלדרטה לבזל מליגת העל השווייצרית.
אלדרטה ערך את הופעת הבכורה שלו בליגה המקומית במשחק החוץ ב-19 ביולי 2019, כאשר בזל ניצחה 4–1 את פ.צ.
הוא כבש את שערו הראשון עבור קבוצתו ארבעה ימים לאחר מכן, ב-23 ביולי 2019, במשחק חוץ באצטדיון פיליפס נגד פ.ס.וו איינדהובן בסיבוב המוקדמות השני של ליגת האלופות, כאשר בזל הפסידה בתוצאה של 2–3.
ב-5 באוקטובר 2020, חתם אלדרטה על חוזה בהרטה ברלין.
הוא ערך את הופעת הבכורה שלו בניצחון 1–2 ברד בול ארנה נגד ר.ב.
ב-12 ביולי 2021, אלדרטה חתם בוולנסיה בהשאלה לעונה אחת עם אופציה לרכישה.
ב-19 באוגוסט 2022, הצטרף אלדרטה לחטאפה בהשאלה עם אופציה לרכישה.
ב-25 במאי בשנה שלאחר מכן, הוא חתם על חוזה לחמש שנים במועדון.
ב-12 באוגוסט 2025 חתם לחמש שנים בסנדרלנד מהפרמייר ליג.
עומארי ישמעאל גרנדברי , הידוע גם תחת שם הבמה עומאריון (Omarion), הוא זמר וכותב שירים אמריקאי.
הוא התפרסם כסולן להקת B2K ולאחר פירוקה פתח בקריירת סולו מצליחה.
בהמשך הוציא את " Sex Playlist" (2014) עם הלהיט "Post to Be" שזכה בפלטינה.
1984–1998: תחילת חייו ותחילת הקריירה
עומאריון נולד באינגלווד, קליפורניה, ללסלי בורל וטרנט גרנדברי.
אחיו הצעיר, או'ריאן, הוא גם זמר.
הוא הופיע בפרסומות עבור קלוגס קורן פופס ומקדונלד'ס.
הוא החל את קריירת הריקוד שלו כרקדן רקע עבור להקת הבנות Before Dark והופיע בקליפים שלהן.
עומאריון החל במהרה לפתח קריירה מוזיקלית, והפך לסולן של להקת הבנים B2K.
עומארי הצטרף ללהקת B2K בשנת 1998 ואימץ את שם הבמה עומאריון.
הלהקה קראה לעצמה B2K, ראשי תיבות של "Boys of The New Millennium".
הם החלו להופיע עם ליל באו ואו ובסופו של דבר הוציאו את הסינגל הראשון שלהם, "Uh Huh", בשנת 2001. זמן קצר לאחר מכן הם הוציאו את אלבום הבכורה שלהם, שנקרא על עצמם B2K, ב-12 במרץ 2002. האלבום הגיע למקום השני במצעד הבילבורד 200 ולמקום הראשון במצעד אלבומי ה-R&B/היפ-הופ.
בדצמבר הם הוציאו את אלבומם השני, "!Pandemonium", בליווי הסינגל המצליח שלהם, "Bump, Bump, Bump" בהשתתפות פאף דאדי.
הסינגל הגיע למקום הראשון במצעד בילבורד הוט 100. בתחילת 2004 הלהקה התפרקה.
בתחילת 2004, הופיע עומאריון במספר סרטים, הבולט בהם "You Got Served", בו כיכב לצד מרקס יוסטון, כמו גם חבריו לשעבר ללהקת B2K.
הסרט התמקד בקבוצת חברים בהרכב ריקוד היפ הופ המשתתפים בתחרויות ריקוד מחתרתיות.
באותה שנה, הוא גילם את תפקיד בריון בית הספר "רג'י" בקומדיה "Fat Albert", המבוססת על סדרת האנימציה "Fat Albert and the Cosby Kids" .
ב-22 בפברואר 2005, עומאריון הוציא לאור את אלבום הסולו הראשון שלו, "O".
האלבום הגיע למקום הראשון במצעד בילבורד 200 ובמצעד אלבומי ה-R&B/היפ-הופ.
הסינגל הראשון באלבום היה "O", הגיע למקום ה-27 במצעד בילבורד הוט 100. נמכרו למעלה מ-758,000 עותקים בארצות הברית מאז יציאתו.
עומאריון היה מועמד לגראמי עבור האלבום בטקס פרסי הגראמי ה-48 לאלבום ה-R&B העכשווי הטוב ביותר.
האלבום הגיע למקום הראשון במצעד הבילבורד 200 ובמצעד אלבומי ה-R&B/היפ-הופ.
הסינגל השני, "Ice Box", בהפקת טימבלנד, הגיע למקום ה-12 במצעד הבילבורד הוט 100, והוכתר כזהב על ידי איגוד תעשיית ההקלטות האמריקאי.
האלבום מכר למעלה מ-390,000 עותקים בארצות הברית מאז יציאתו.
בסוף 2007, עומאריון ובאו ואו הקליטו אלבום משותף בשם "Face Off".
האלבום מכר למעלה מ-100,000 עותקים בשבוע הראשון שלו.
הסינגל הראשון מהאלבום היה "Girlfriend", ואחריו יצא הסינגל השני "Hey Baby".
ב-30 במרץ 2009, ליל ויין אישר שעומאריון קשור (אם כי לא חתום רשמית) ליאנג מאני.
ארבעה חודשים לאחר מכן, הוא נפרד מחברת התקליטים; גם ליל ויין וגם עומאריון אישרו כי עזיבתו הייתה מסיבות עסקיות.
עומאריון חתם לאחר מכן עם EMI ויצר חברת תקליטים משלו, StarrWorld Entertainment.
בינואר 2010, עומאריון הוציא לאור את אלבום האולפן השלישי שלו, "Ollusion", שמכר 19,400 עותקים בשבוע הראשון שלו.
עומאריון הפך לשופט בעונה החמישית של America's Best Dance Crew.
הוא עזב לאחר העונה כדי להתמקד בקריירה המוזיקלית שלו.
בתחילת 2011, עומאריון עבד על המיקסטייפ הראשון שלו בהפקת די ג'יי דרמה, בשם "The Awakening".
במקור המיקסטייפ היה אמור לצאת ב-27 באפריל 2011, אך יצא ב-11 במאי 2011. ב-2 במאי 2012, עומאריון חתם עם ריק רוס בחברת התקליטים Maybach Music Group ווורנר רקורדס.
בשנת 2012, עומאריון חתם בחברת התקליטים רוק ניישן של ג'יי זי.
ב-29 בנובמבר 2012, הוא הוציא לאור את המיני אלבום, "Care Package".
ב-18 באוגוסט, עומאריון לוהק להיות חלק נסדרת הריאליטי Love & Hip Hop: Hollywood יחד עם אמו וחברתו אפריל ג'ונס בזמן שהמתינו להולדת בנם הראשון.
ב-2 בדצמבר 2014 יצא לאור האלבום Sex Playlist.
הסינגל מהאלבום "Post to Be" זכה להצלחה מסחרית משמעותית, והגיע למקום ה-13 במצעד בילבורד הוט 100.
בשנת 2019, B2K התארגנה מחדש לזמן קצר כדי לצאת לסיבוב הופעות שנקרא, "The Millennium Tour".
סיבוב ההופעות החל ב-8 במרץ בפיטסבורג, פנסילבניה והסתיים ב-28 באפריל בלואיוויל, קנטקי.
בשנת 2020, עומאריון הוציאה לאור את הסינגל "?Can You Hear Me" ובו התארח טי-פיין.
הסינגל הוכרז כשיר המוביל מתוך אלבומו החמישי, "The Kinection".
לעומאריון שני ילדים, שנולדו ב-2014 ב-2016, עם חברתו לשעבר אפריל ג'ונס, איתה יצא בין השנים 2013 ל-2016. מערכת היחסים ביניהם תועדה בתוכנית Love & Hip Hop: Hollywood .
עֹמֶר היא מועצה מקומית במחוז הדרום בישראל, הגובלת בבאר שבע במערב, באום בטין במזרח ובתל שבע בדרום.
היא הוכרזה כמועצה מקומית בשנת 1974.
עומר נחשב לאחד היישובים האמידים והיקרים ביותר בישראל.
בתום מלחמת העצמאות הקימו קבוצה של חיילים מחטיבת הנגב את קיבוץ אילתה באתר שנקרא בידי הבדואים "אל עומרי".
הקיבוץ התפרק תוך פחות משנה.
בשנת 1949 הקימו חיילים משוחררים באתר מושב שיתופי.
בעקבות בעיות כלכליות החליט המושב להפוך למושב עובדים והצטרף לתנועת המושבים, אולם, לאחר זמן מה, החליטו חברי המושב להצטרף ליישובי מפ"ם.
רוב תושבי המושב לא עבדו בחקלאות אלא בעבודות חוץ, רבים מהם במפעלי סדום.
המושב עצמו היה מוזנח ביותר.
בשנת 1960 נטלה על עצמה רסקו לשקם את המושב.
החברה קיבלה לידיה את נכסי המושב ואדמותיו, נטעה כרם, שיפצה את בתי המושב והביאה למושב מתיישבים חדשים, בהם עובדי הסוכנות ועולים בני המעמד הבינוני מארגנטינה.
חלק מאדמות המושב הוקצו להקמת כפר עירוני של משקי עזר שבתחילתו כלל 60 יחידות דיור ובנייתו החלה בשנת 1962. בתחילה נקרא הכפר העירוני "מבוא ערד".
באפריל 1964 התקיים טקס הנחת אבן פינה לשיקום המושב.
בעקבות זאת הייתה עומר למשאת נפשם של בעלי המעמד באזור באר שבע ול"סביון" של האזור.
בשנת 1969 נחשב בית הספר במושב לבית ספר מעולה.
בשנת 1972 בנתה רסקו מאות בתים נוספים במקום.
בספטמבר 1974 חתם שר הפנים שלמה הלל על הפיכת עומר למועצה מקומית תוך הפיכת חברי הוועד המקומי למועצה המקומית.
ראש המועצה הראשון של עומר היה בצלאל גבר.
ב-1985 התפטר גבר, וז'ק ארז החליפו עד לפטירתו ב-1990. מאז, כיהן בתפקיד פיני בדש, ומ-2024 מכהן בתפקיד ארז בדש.
רבה של עומר הוא הרב יוסף שמחה גינזבורג המשמש גם כשליח הראשי של חב"ד במקום מאז שנת 1975, ביחד עם הרב מנחם פלמן מנהל בית חב"ד ביישוב.
בשנת 1972 הוקמה בעומר אחת הקהילות הקונסרבטיביות הראשונות בישראל, קהילת מגן אברהם.
באפריל 2003 החלה נטיעת יער במערב היישוב, בין בית החולים הווטרינרי בעיר לבין פארק התעשייה העירוני.
בינואר 2013 אושרה הגדלת פארק התעשייה בצפון היישוב.
על פי התכנון, שטח הפארק יגדל בכ-3,300 דונם ויקומו במקום אגם מלאכותי, פארק גולף ואף מלון בן 200 חדרים.
כמו כן ייבנו גם גן אירועים ותחנות דלק.
פארק התעשייה בעומר שוכן צפונית-מערבית ליישוב, חוצץ בין היישוב לבין באר שבע.
הפארק מנוהל על ידי מנהלה ומיועד לתעשיות עתירות ידע ונקיות, תוך שמירה על איכות הסביבה ומניעת מפגעים.
מכיוון שעומר מסווגת כאזור פיתוח תעשייה בדרג א', זכאים המשקיעים במקום למרב ההטבות המוענקות מכוח החוק לעידוד השקעות הון.
במקום פועלים גן תעשייה, מרכז תוכנה, מרכז הנדסי, מרכז קונגרסים, קריית חינוך, המוזיאון הפתוח עומר ומוזיאון ארכאולוגי.
עם החברות הפועלות בפארק נמנות קבוצת ברן, מפעלי תובלה, נגב מינרלים תעשייתיים, לוצאטו את לוצאטו ועוד.
ביישוב מתנהלים עסקים וחברות רבות.
ביישוב מטות של שתי חברות בשמות קבוצת ברן וקבוצת לוצאטו.
לוצאטו הוקמה בשנת 1869 במילאנו שבאיטליה, בידי ריקרדו לוצאטו, חייל משוחרר מצבאו של גריבלדי.
קבוצת ברן היא חברת הנדסה, מהגדולות בישראל, שהוקמה ב-1979.
ביישוב ישנו שופרסל מקומי בשם "שופרסל עומר שלי", אמפיתיאטרון עומר (שנקרא גם אמפי עומר) שהוא האמפיתיאטרון המרכזי של היישוב, וישנו גם בית קולנוע מטעם רשת בתי הקולנוע לב הנקרא "לב עומר".
ביישוב עומר פועלים שני בתי ספר, יסודי ותיכון.
בבית הספר היסודי "עומרים", השוכן במרכז היישוב, לומדים כ-770 תלמידים בכיתות א'–ו'.
בית הספר התיכון "מקיף עומר" הוקם ב-1997 וכיום לומדים בו כ-1,000 תלמידים בכיתות ז'–י"ב.
הוא ממוקם בקרבת היישוב עומר, וצמוד לפארק התעשייה.
"שבט במדבר" של תנועת הצופים הפועל בעומר הוא הגדול בארץ יחסית לאוכלוסיית היעד שלו.
פעילים בו כ-500 חניכים בכיתות ד'–י"ב.
תנועת הנוער "סבבתא" פועלת בעומר, והיא תנועה שמשלבת בני נוער עם בני הגיל השלישי.
עומק שדה הוא מושג בצילום ובאופטיקה המציין את תחום המרחקים סביב מרחק המוקד של מערכת אופטית שבו תתקבל תמונה חדה יחסית של העצם המדומה.
למושג זה חשיבות רבה בתחום הצילום משום שבחירה של עומק השדה יכולה להיות בעלת משמעות אומנותית בהדגישה פרטים אחדים ובטשטשה אחרים.
חדות בצילום איננה מושג חד-חד-ערכי, ויש להתייחס אליה כציר אינסופי שנע מחדות גבוהה אל חדות נמוכה.
בדומה לחדות, גם המושג עומק-שדה איננו חד-חד-ערכי: על הציר האינסופי של עומק השדה יש שדה עמוק יותר או רדוד יותר, ללא גבולות מוחלטים בתוך תחומיו.
עקרונית ישנם שלושה גורמים המשפיעים על עומק השדה או על רדידות השדה ואף משפיעים זה על זה.
שלושת הגורמים האלה בצירופם יחד יכולים להגביר את עומק השדה או לרדד אותו.
הגורם הראשון הוא אורך המוקד של העדשה: ככל שהוא קטן יותר, כך עומק השדה הטבעי שהעדשה יכולה להפיק גדול יותר (או עמוק יותר), וככל שאורך המוקד גדול יותר, כך עומק השדה הטבעי שהעדשה יכולה להפיק קטן יותר (או רדוד יותר).
בהתאמה לכך יוזכר שהנקודה ההיפר-פוקלית (נקודת האינסוף) של העדשה היא במרחק שהוא ביחס תואם לאורך המוקד, כלומר, ככל שאורך המוקד קצר יותר, כך גם הנקודה ההיפר-פוקלית של העדשה נמצאת במרחק קצר יותר מן העדשה.
הנקודה ההיפר-פוקלית של כל עדשה היא המרחק המזערי בין העדשה ובין האובייקט המצולם, שממנו והלאה כל מרחק, רחוק ככל שיהיה, מופיע בחדות יחסית.
באופטיקה גאומטרית מיקוד הוא ריכוזן של קרניים המגיעות מקבילות ממרחק רב אל נקודה אחת, שבה מתקבלת תמונה חדה.
מיקוד מושלם של קרני האור אפשרי במרחק אחד בלבד, שבו מעתיקה העדשה כל נקודה בעצם המצולם לנקודה בדמות שהיא יוצרת.
במקרה של מצלמה מדובר בנקודה על סרט הצילום או החיישן האלקטרואופטי (למשל, CCD ברוב המצלמות הדיגיטליות הביתיות).
בכל מרחק אחר ממרחק המוקד, נקודה מתורגמת למעשה לעיגול בתמונה שגודלו תלוי במרחק הנקודה ממרחק המוקד ובצורת העדשה.
עיגול זה נקרא "עיגול הטשטוש".
כאשר העיגול קטן מספיק, מתחת לכושר ההבחנה של המערכת, לא ניתן להבחין בינו ובין נקודה והתמונה המתקבלת נראית חדה.
בשאר המרחב ככל שעיגול הטשטוש גדול יותר, התמונה תהיה חדה פחות.
הגדלה או הקטנה של התמונה המצולמת משנה את גודלו של עיגול הטשטוש ולכן יכולה לשנות את עומק השדה.
בפועל אפקטים של עקיפה גורמים לכך שגם במרחק המוקד לא מתקבלת נקודת אור במובן הגאומטרי (כלומר, נקודה חסרת ממדים) אלא עיגול טשטוש, אם כי לרוב אפקט זה איננו משמעותי מכיוון שרדיוסו של עיגול הטשטוש הנגרם על ידי עקיפה הוא קטן.
עומק שדה קטן מכונה "רדוד" או "צר", והוא משמש בצילום להבלטת הנושא ולהפרדתו מן הרקע, למשל בצילום פורטרט .
עומק שדה גדול מכונה "רחב", ומשמעותו שכל העצמים בתמונה או מרביתם יהיו חדים למדי.
בצילום נוף משתמשים בדרך כלל בעומק שדה רחב.
כל מה שמחוץ לעומק שדה נקרא בוקה.
באיור שמשמאל כל מה שמאחורי הילד הוא בגדר הבוקה של התמונה.
מבחינה מתמטית עומק השדה הוא תחום הסטייה מן המוקד שבו גודלו של עיגול הטשטוש קטן מכושר ההבחנה של המערכת (הרזולוציה).
כך, למשל, במצלמת CCD ממוקד האור על מעין "טבלה" שבתאיה, הנקראים "פיקסלים", נמצאים חיישנים מלבניים (לרוב) הרגישים לאור.
כל פיקסל פולט לאחר הצילום מספר יחיד שמבטא את כמות האור שפגעה בו.
במקרה כזה אי אפשר להבחין בין קרני אור ממוקדות ובין קרניים שעיגול הטשטוש שלהן מוכל בשלמותו בתוך פיקסל נתון, משום שמכל פיקסל מתקבל מספר יחיד שאיננו תלוי בצורת האור שהגיע אליו.
במערכת הנדונה, המתוארת באיור הרביעי משמאל, ישנה עדשה סימטרית.
העצם במרחק מן העדשה יוצר דמות ממוקדת במרחק מן העדשה, ובאופן דומה הנקודות וכן , המגדירות את האזור שבו השדה עמוק, מדומות אל הנקודות ו- בהתאמה.
מפתח העדשה הנקבע על ידי צמצם הוא .
הקוטר המרבי של רדיוסו של עיגול הטשטוש הוא .
מהגדרת עומק השדה זהו גם גודלו של עיגול הטשטוש שנוצר מדימוי הנקודות ו-.
בפועל נהוג לבטא את עומק השדה במונחים של "מספר f" שהוא היחס שבין מוקד העדשה לקוטרה
בשילוב עם הנוסחאות הקודמות מתקבל:
פתרון של מערכת המשוואות לעיל עבור ו- הוא
בעזרת חמש המשוואות האחרונות מתקבלים הביטויים הבאים עבור ו-, שהם, למעשה, עומק השדה:
עומס תנועה (או גודש תנועה לפי האקדמיה ללשון העברית) הוא דפוס תנועה בכביש המתאפיין במהירויות נמוכות של כלי הרכב הנעים בכביש, הארכת זמני הנסיעה והגברת הצפיפות של כלי הרכב לאורך קטע כביש נתון.
עומס תנועה מתרחש כאשר הדרישה לשימוש בכביש עולה על קיבולת התנועה של הכביש.
בעת עומס תנועה קיצוני עשויה תנועת כלי הרכב לעצור כליל, מצב המכונה "פקק תנועה".
עומס תנועה נוצר כאשר קיימת אי התאמה בין כמות כלי הרכב הנוסעים בכביש לבין כמות התנועה שהכביש יכול להעביר באותו זמן, תופעה הנקראת גם צוואר בקבוק.
דבר זה נוצר בעקבות עלייה במספר הרכבים, או ירידה בקיבולת הכביש.
עלייה במספר הרכבים יכולה להגרם, בשעה שבה רבים נוסעים לכיוון מסוים, למשל בבוקר אל מרכזי תעסוקה, בערב ביציאה ממרכזי התעסוקה או בדרך לאירוע המוני.
עלייה במספר הרכבים יכולה להגרם גם מעלייה כללית במספר הנוסעים, למשל לקראת חג משפחתי.
ירידה בקיבולת הכביש נגרמת לרוב על ידי חסימות זמניות, כגון:
עומס תנועה יכול להיווצר גם בנתיב הנגדי לנתיב שבו ישנה תאונה, בשל נהגים בנתיב הנגדי אשר מאיטים את רכבם כדי לצפות במתרחש ומאחוריהם נוצר פקק.
פקק זה מכונה "פקק סקרנים".
גורם נוסף לפקקים הוא תרבות נהיגה לא נכונה.
נהגים שנוסעים לאט בנתיב השמאלי, שנועד להיות נתיב מהיר לעומת הנתיב הימני, גורמים להאטה כללית בכל הכביש.
לדוגמה: בכביש מהיר בו מהירות הנסיעה המותרת היא 100 קמ"ש, רכב שייסע בנתיב הימני במהירות של 80 קמ"ש יאלץ את שאר הנהגים לעבור לנתיב השמאלי.
אך אם גם בנתיב השמאלי יש נהג שנוסע במהירות של 80 קמ"ש, דה פקטו מהירות הנסיעה בכביש יורדת, כלל הנהגים בכביש מאיטים בצורה ניכרת, ופקק תנועה שלם נוצר.
לעומס תנועה מספר תוצאות שליליות:
הנסיעה בעומס תנועה כרוכה בבזבוז זמן הנהגים ונוסעיהם.
כיוון שלרוב זמן נסיעה אינו מנוצל לעבודה וליצירה, עומסי תנועה פוגעים בכלכלת האזור שבו הם מתרחשים ומפחיתים את התוצר הגולמי.
עומסי תנועה עשויים לגרום לאיחורים של עובדים למקום עבודתם, תלמידים לבתי ספרם וכו'.
עומסי תנועה גורמים לבזבוז דלק וזיהום אוויר מוגבר, הן בזמן שמנוע המכונית עובד בהילוך סרק והן בעת האצות ובלימות תכופות.
עומסי תנועה גורמים לבלאי מואץ בכלי הרכב ולעליית אחזקת כלי הרכב.
נהיגה בעומס תנועה מגבירה את רמות המתח והתסכול של הנהג ומובילה לעיתים לתופעות של השתוללות בכביש.
בכך, פוגעים גודשי התנועה בבריאותם של הנהגים.
לעומסי תנועה השפעות על תנועה בכבישים סמוכים, דרכם נהגים מנסים לעקוף את הנתיב שבו מתרחש עומס התנועה.
כך, גורמים לעיתים עומסי התנועה לתנועה צפופה בכבישים צדדיים וצרים ובשכונות מגורים שלוות.
הקלת עומסי תנועה יכולה להעשות על ידי הגדלת נפח התנועה של הכביש או הורדת מספר הרכבים בשעות מועדות לפקקים.
הגדלת נפח התנועה של הכביש וייעול זרימת התנועה: